b'\n_START_ARTICLE_\nCiril Tav\xc4\x8dar\n_START_SECTION_\n\xc5\xbdivljenje in delo\n_START_PARAGRAPH_\nTav\xc4\x8dar je \xc5\xa1tudiral arhitekturo na ljubljanski Tehni\xc5\xa1ki fakulteti in 1929 diplomiral pri J. Ple\xc4\x8dniku. leta 1932 je v Ljubljani odprl Stavbno in tehni\xc4\x8dno pisarno za zunanjo in notranjo arhitekturo, ki se je ukvarjala predvsem z na\xc4\x8drtovanjem pohi\xc5\xa1tva in hkrati v \xc5\xa0entvidi pri Ljubljani ustanovil podjetje Pangos, ki se je ukvarjalo z izdelavo umetnoobrtnega pohi\xc5\xa1tva. Po osvoboditvi je bil na prisilnem delu v biroju za na\xc4\x8drtovanje Kidri\xc4\x8devega, potem je v letih 1957\xe2\x88\x921967 delal v Zavodu za ureditev stare Ljubljane. Izdeloval je tudi prenovitvene na\xc4\x8drte za ribni\xc5\xa1ki grad v Ribnici, se ukvarjal z racionalizacijo stanovanjske gradnje ter urbanisti\xc4\x8dnimi vpra\xc5\xa1anji in prometno ureditvijo Ljubljane._NEWLINE_Tav\xc4\x8darjevo ustvarjanje se je gibalo med racionalizacijo na\xc4\x8drtovanja in fantazijo, ki je vodila v izumiteljstvo. Pred vojno je med drugim na\xc4\x8drtoval plovila prihodnosti, po vojni pa je patentiral ve\xc4\x8d izumov.'